રાજા તે બાળકની અંતિમવિધિ માટે સ્મશાનમાં તેને લઈ જાય છે. પરંતુ પુત્ર મોહથી તે બાળકના મૃત શરીરને છાતીએ ચાંપી ખૂબ રડવા લાગ્યો. તે જ્ઞાની હોવા છતાં પોતાના જ્ઞાનને ભૂલી રડવા લાગ્યો. તે સમયે એક દિવ્ય વિમાન તેના જોવામાં આવ્યું. જેમાં સુંદર અતિ સુંદર એક દેવી તેમાં બેઠાં હતા. રાજાએ તેમને જોઈ બાળક ધરતી પર મૂકી તેમનું પૂજન કર્યું. તેનાં પૂજનથી પ્રસન્ન થયેલા તે દેવી કે જે ભગવાન કાર્તિકેયનાં પત્ની હતા તેમણે રાજાને કહ્યું હે, “હે રાજન, હું અપુત્રને પુત્ર અપનારી, સ્ત્રી વગરનાને સ્ત્રી આપનારી, ગરીબોને ધન આપનારી છું.” તે પછી તે દેવી માતાએ રાજાને ફરી કહ્યું કે, “હે નૃપેન્દ્ર, તું જગતમાં મારી પૂજાનો પ્રચાર કર, જેથી નિસંતાન સ્ત્રીઓ મારું પૂજન કરે અને તેમને બાળકો થાય.” આમ કહી તે માતાજીએ તે રાજાના બાળકને જીવતું કર્યું, તે પછી તે અંતધ્યાન થઈ ગયાં.